
 28.1.2022
 BG
 Официален вестник на Европейския съюз
 L 19/11
 РЕГЛАМЕНТ ЗА ИЗПЪЛНЕНИЕ (ЕС) 2022/114 НА КОМИСИЯТА
 от 26 януари 2022 година
 за предоставяне на разрешение на Съюза за единичния биоцид „SchwabEX-Guard“
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 44, параграф 5, първата алинея от него,
 като има предвид, че:
 (1)
 На 24 март 2017 г. Sumitomo Chemical Agro Europe SAS подаде заявление до Европейската агенция по химикали („Агенцията“) в съответствие с член 43, параграф 1 от Регламент (ЕС) No 528/2012 и член 4 от Регламент за изпълнение (ЕС) No 414/2013 на Комисията (2) за предоставяне на разрешение съгласно посоченото в член 1 от Регламент за изпълнение (ЕС) No 414/2013 на Комисията за идентичния единичен биоцид „SchwabEX-Guard“ от продуктов тип 18 съгласно описанието в приложение V към Регламент (ЕС) No 528/2012. Заявлението бе заведено в Регистъра за биоциди („Регистъра“) под номер на досието BC-PP031247-26. В заявлението беше посочен и номерът на заявлението на свързания референтен биоцид — „Pesguard® Gel“, заведен в Регистъра под номер на досието BC-HS027052-37.
 (2)
 Идентичният единичен биоцид „SchwabEX-Guard“ съдържа пирипроксифен и клотианидин — активни вещества, които са включени в посочения в член 9, параграф 2 от Регламент (ЕС) No 528/2012 списък на Съюза на одобрените активни вещества.
 (3)
 На 17 декември 2020 г. Агенцията представи пред Комисията становище (3), както и проекта на кратка характеристика на биоцида „SchwabEX-Guard“ в съответствие с член 6, параграфи 1 и 2 от Регламент за изпълнение (ЕС) No 414/2013.
 (4)
 В становището се стига до заключението, че „SchwabEX-Guard“ е биоцид, който отговаря на условията за предоставяне на разрешение на Съюза в съответствие с член 42, параграф 1 от Регламент (ЕС) No 528/2012, че предложените различия между идентичния единичен биоцид и свързания референтен биоцид се ограничават до информация, която може да бъде счетена за административно изменение съгласно предвиденото в Регламент за изпълнение (ЕС) No 354/2013 на Комисията (4), и че — въз основа на оценката на свързания референтен единичен биоцид „Pesguard® Gel“ и при спазване на указаното в проекта на кратка характеристика на биоцида — идентичният единичен биоцид отговаря на условията по член 19, параграф 1 от Регламент (ЕС) No 528/2012.
 (5)
 На 17 декември 2020 г. в съответствие с член 44, параграф 4 от Регламент (ЕС) No 528/2012 Агенцията предаде на Комисията проекта на кратка характеристика на биоцида на всички официални езици на Съюза.
 (6)
 Комисията е съгласна със становището на Агенцията, поради което смята, че е целесъобразно да се предостави разрешение на Съюза за идентичния единичен биоцид „SchwabEX-Guard“.
 (7)
 Идентичният единичен биоцид „SchwabEX-Guard“ съдържа неактивните вещества cis CTAC и дихлорометан, за които в рамките на срока за оценка на заявлението за свързания референтен единичен биоцид не бе възможно да се стигне до заключение дали отговарят на научните критерии за определянето на свойствата, нарушаващи функциите на ендокринната система, установени в Делегиран регламент